《谢君植矮梅百许株蟠屈如轮腊至皆著花洒洒可》
宋代·喻良能

孤竹低回首阳下，许由偃蹇箕山巅。
谢君雅有林泉趣，种得江梅如二贤。
南州腊月温和早，赖有冰花除热恼。
鳞差百树夹径明，似过山阴雪中道。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。